# data[].attributes.attachment_caption
แหล่งที่มาของข้อมูล : ศูนย์บริการข่าวสารท่องเที่ยว ททท. / ททท. สำนักงานกระบี่ / ครูชาโด้

# data[].attributes.headline
1️⃣ : พระราชทานนาม “เมืองกระบี่”

# data[].attributes.subject
1️⃣ : พระราชทานนาม “เมืองกระบี่”

# data[].attributes.body
📍 กระบี่

เป็นจังหวัดที่ตั้งอยู่ริมฝั่งทะเลอันดามัน

มีแนวชายฝั่งยาวประมาณ 160 กิโลเมตร

จากหลักฐานทางโบราณคดี
สันนิษฐานได้ว่า บริเวณเมืองกระบี่
เคยเป็นแหล่งชุมชนโบราณก่อนประวัติศาสตร์
และมีความต่อเนื่องมาจนถึงสมัยประวัติศาสตร์

ดินแดนเดิมแห่งนี้มีชื่อว่า "บันไทยสมอ"
ซึ่งเป็นชุมชนเล็ก ๆ ที่ขึ้นอยู่กับอาณาจักรนครศรีธรรมราช

ในสมัยพระบาทสมเด็จพระพุทธเลิศหล้านภาลัย
เจ้าพระยานคร (น้อย) ได้มอบหมายให้ปลัดเมือง
มาตั้งเพนียดคล้องช้างในบริเวณนี้

เหตุการณ์นี้นำมาซึ่งการอพยพของผู้คน
เข้ามาตั้งถิ่นฐานอย่างต่อเนื่อง
จนกลายเป็นชุมชนขนาดใหญ่

ต่อมาได้ยกฐานะขึ้นเป็น แขวงเมืองกาสัย
หรือที่เรียกว่า "ปกาสัย"
ซึ่งแปลว่า แหล่งเมืองดาบ

📍ประมาณปี พ.ศ. 2415 ในรัชสมัยของ
พระบาทสมเด็จพระจุลจอมเกล้าเจ้าอยู่หัว รัชกาลที่ 5
ได้ทรงพระกรุณาโปรดเกล้าฯ ยกฐานะขึ้นเป็น "เมืองปกาสัย"
และพระราชทานนามใหม่ว่า "เมืองกระบี่"

เมื่อได้ประกาศตั้งขึ้นเป็นเมืองแล้ว
โปรดเกล้าฯ ให้ตั้งที่ทำการเมืองอยู่ที่ ตำบลกระบี่ใหญ่
(บ้านตลาดเก่า) ในท้องที่ อำเภอเมืองกระบี่
โดยมี หลวงเทพเสนา เป็นเจ้าเมืองกระบี่คนแรก

📍ในปี พ.ศ. 2418
ได้ทรงพระกรุณาโปรดเกล้าฯ แยกเมืองกระบี่
ออกจากการปกครองของ เมืองนครศรีธรรมราช
ให้ขึ้นตรงต่อ กรุงเทพมหานคร

📍ในปี พ.ศ. 2443
ในสมัยของ พระยารัษฎานุประดิษฐ์มหิศรภักดี
(คอซิมบี้ ณ ระนอง) ซึ่งดำรงตำแหน่ง
สมุหเทศาภิบาลมณฑลภูเก็ต

ได้มีการย้ายที่ตั้งเมืองกระบี่ไปยัง ตำบลปากน้ำ
ซึ่งอยู่ใกล้ปากอ่าว มีสภาพเป็นร่องน้ำลึก
สามารถรองรับเรือใหญ่เทียบท่าได้สะดวก

นับแต่นั้นเป็นต้นมา ตำบลปากน้ำ จึงเป็นที่ตั้งของ

ศาลากลางจังหวัดกระบี่ จนถึงปัจจุบัน

# data[].attributes.location_name
เขาขนาบน้ำ ตำบล ปากน้ำ อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : ศูนย์บริการข่าวสารท่องเที่ยว ททท. / ททท. สำนักงานกระบี่ / ครูชาโด้

# data[].attributes.headline
2️⃣ : "เขาขนาบน้ำ" ภูเขาเอกลักษณ์กระบี่

# data[].attributes.subject
2️⃣ : "เขาขนาบน้ำ" ภูเขาเอกลักษณ์กระบี่

# data[].attributes.body
📍เขาขนาบน้ำ

ที่ตั้งและลักษณะภูมิประเทศ
เขาขนาบน้ำ ตั้งอยู่ในตำบลปากน้ำ อำเภอเมืองกระบี่
ถือเป็นสัญลักษณ์สำคัญของจังหวัดกระบี่
เกิดจากภูเขาหินปูนสองลูก ความสูงประมาณ 100 เมตร
ตั้งขนานกันอยู่คนละฝั่งของแม่น้ำกระบี่ บริเวณด้านหน้าตัวเมือง

หลักฐานทางโบราณคดี
บริเวณเขาขนาบน้ำมีบันไดขึ้นไปยังถ้ำ
ซึ่งเคยเป็นที่อยู่อาศัยของมนุษย์ก่อนประวัติศาสตร์
จากการขุดค้นเมื่อ พ.ศ. 2542 พบหลักฐานสำคัญ ได้แก่

เปลือกหอย

กระดูกสัตว์ที่มีร่องรอยการเผาเพื่อบริโภค

โครงกระดูกมนุษย์

ฟันสัตว์

เศษถ่าน

ภาชนะดินเผา เช่น หม้อสามขา

ภาพเขียนสี อายุประมาณ 3,000–5,000 ปี

หลักฐานเหล่านี้แสดงถึงการตั้งถิ่นฐานของมนุษย์ในอดีต
รวมถึงเหตุการณ์อุทกภัยฉับพลัน
ที่คร่าชีวิตผู้คนจำนวนมากในยุคโบราณ

งานศิลปะและตำนานท้องถิ่น
ในปี พ.ศ. 2561 บริเวณปากน้ำ
มีการจัดแสดงงานศิลปะโดย Tu Wei Cheng ศิลปินชาวไต้หวัน
เป็นประติมากรรมโครงกระดูกมนุษย์สูง 6.5 เมตร
ถูกพันรัดด้วยโครงกระดูกงูขนาดใหญ่
สื่อถึงตำนานท้องถิ่นเกี่ยวกับการกำเนิดเขาขนาบน้ำ

ตำนานเล่าว่า เจ้าหญิงผู้เลอโฉมตกเป็นเหตุให้พญานาคยักษ์สองตนต่อสู้กันเพื่อแย่งชิงจนเสียชีวิตร่างของทั้งสองกลายเป็นภูเขาหิน
ตั้งหันหลังให้กัน กลายเป็น "เขาขนาบน้ำ" ดังเช่นทุกวันนี้

ถ้ำประวัติศาสตร์และธรรมชาติ
ภายในถ้ำมีการจำลองพื้นที่
ที่เคยใช้เป็นที่พักพิงของทหารญี่ปุ่นในช่วงสงครามโลกครั้งที่ 2 ภายในแบ่งเป็นห้อง ๆ มีหินงอกหินย้อย และปล่องภูเขาที่เปิดรับแสงธรรมชาติ ช่วยในการระบายอากาศ นักท่องเที่ยวยังสามารถปีนขึ้นสันเขาเพื่อชมทิวทัศน์โดยรอบได้

การเดินทาง
สามารถเดินทางไปยังเขาขนาบน้ำได้โดย นั่งเรือหางยาวจาก ท่าเรือเจ้าฟ้า (บริเวณลานอนุสาวรีย์ปูดำ)ใช้เวลาเดินทางประมาณ 15 นาที

# data[].attributes.location_name
วัดถ้ำเสือ กระบี่ 35 ตำบล กระบี่น้อย อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : การท่องเที่ยวแห่งประเทศไทย (ททท.) / ครูชาโด้

# data[].attributes.body
วัดถ้ำเสือ

ตั้งอยู่บนเขาแก้ว ตำบลกระบี่น้อย เดิมคือ "สำนักสงฆ์หน้าชิง" เป็นสถานปฏิบัติธรรมและวิปัสสนากรรมฐาน ต่อมาเปลี่ยนชื่อเป็นวัดถ้ำเสือ เหตุที่ได้ชื่อว่า "ถ้ำเสือ" เพราะถ้ำบริเวณนี้เคยมีเสือโคร่งอาศัยอยู่ และภายในถ้ำยังปรากฎหินธรรมชาติเป็นรูปอุ้งเท้าเสือ สภาพโดยทั่วไปมีสวนป่าและมีถ้ำเล็ก ๆ อยู่หลายถ้ำ

สิ่งที่น่าสนใจในวัดถ้ำเสือ คือ พระธาตุเจดีย์ รอยพระพุทธบาทจำลองและพระพุทธรูปปางสมาธิองค์ใหญ่ ซึ่งประดิษฐานอยู่บนยอดเข้าแก้ว มีความสูงประมาณ 600 เมตร จากระดับทะเลปานกลาง มีบันได 1,237 ขั้น ให้เดินขึ้นไปสักการะ

นอกจากนี้ เมื่อยินอยู่ในบริเวณยอดเขาแก้วจะมองเห็นเมืองกระบี่ได้ 360 องศา ซึ่งรายล้อมไปด้วยถูเขารูปทรงสวยงามแปลกตา ทั้งยั้งเป็นจุดชมพระอาทิตย์ขึ้น โดยเฉพาะในช่วงเดือน กันยายน - มกราคม จะได้ชมทะเลหมอกในยามเช้าอีกด้วย

# data[].attributes.location_name
มัสยิดกลางจังหวัดกระบี่ ตำบล ไสไทย อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : องค์การบริหารส่วนตำบลไสไทย จ.กระบี่ / ครูชาโด้

# data[].attributes.body
มัสยิดกลางจังหวัดกระบี่ก่อตั้งเมื่อวันที่ 24  กันยายน พ.ศ.2496

ตั้งอยู่ หมู่ที่ 2 ตำบลไสไทย อำเภอเมือง จังหวัดกระบี่ ระยะทาง 7 กิโลเมตร จากตัวเมืองกระบี่ การเดินทางบนถนนสายเพชรเกษม  กระบี่ - อ่าวลึก บนเนื้อที่กว่า 16 ไร่ ของบริเวณของมัสยิดกลางจังหวัดกระบี่ ได้ถูกจัดภูมิทัศน์ให้สวยงามกลมกลืนไปกับอาคารที่ตั้งเด่นตระห่า อาคารถูกออกแบบให้เป็นสถานที่ ที่เป็นเอกลักษณ์ของชาวจังหวัดกระบี่ เป็นที่รวมตัว รวมใจ ของพี่น้องจังหวัดกระบี่ทุกศาสนา สถานที่แห่งนี้เป็นสัญลักษณ์ของชาวกระบี่มาตลอด จะเห็นได้ว่า มัสยิดหลังนี้มีตำนานต่างๆ มากมายที่ควรศึกษาเรียนรู้ เพราะมัสยิดแห่งนี้ ถูกสร้างขึ้นด้วยพลังแห่งแรงศรัทธาของพี่น้องชาวกระบี่ทุกศาสนา สถานที่แห่งนี้เป็นที่ต้อนรับแขกบ้าน แขกเมืองของกระบี่มาแล้วมากมาย และอนาคต จะเป็นที่ต้อนแขกบ้าน แขกเมืองต่างชาติ ต่างภาษา ต่างศาสนา แต่มีจุดมุ่งหมายเดี่ยวกัน คือ การอยู่ร่วมกันอย่างเข้าอก เข้าใจ และเข้าถึง ด้วยแรงศรัทธาแห่งพระผู้เป็นเจ้า ซึ่งอยู่ในใจของคน ทุกคน

# data[].attributes.location_name
ตำบล อ่าวนาง อำเภอเมืองกระบี่ กระบี่ ประเทศไทย

# data[].attributes.attachment_caption
แหล่งที่มาของข้อมูล : ศูนย์บริการข่าวสารท่องเที่ยว ททท. / ททท. สำนักงานกระบี่ / ครูชาโด้

# data[].attributes.body
อ่าวนาง

ตั้งอยู่ทางตอนใต้ของที่ทำการอุทยานแห่งชาติหาดนพรัตน์ธารา-หมู่เกาะพีพี เป็นชายหาดยอดนิยมของกระบี่ มีสิ่งอำนวยความสะดวกที่หลากหลาย ทั้งที่พัก ร้านอาหาร ร้านจำหน่ายสินค้าที่ระลึก บริษัทนำเที่ยวและจุดให้บริการเรือหางยาวไปยังหาดไร่เลและหมู่เกาะต่าง ๆ ในกระบี่

เอกลักษณ์ที่โดดเด่นของอ่าวนาง คือ บริเวณตอนใต้ของหาดมีแนวภูเขาหินกั้นกลางระหว่างอ่าวนางและอ่าวต้นไทร ซึ่งมีทัศนียภาพที่สวยงามโดยเฉพาะในช่วงเวลาเย็น ที่นี่ถือเป็นจุดชมพระอาทิตย์ตกที่สวยงามอีกแห่งของกระบี่

# data[].attributes.location_name
สุสานหอย 75 ล้านปี ตำบล ไสไทย อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : การท่องเที่ยวแห่งประเทศไทย (ททท.) / ครูชาโด้

# data[].attributes.body
สภาพเป็นลานหินกว้างยื่นลงไปในทะเล เมื่อเข้าไปดูใกล้ ๆ จะเห็นเป็นซากหอยอัดแน่นจนกลายเป็นหาดหินริมทะเล

มหัศจรรย์แห่งลานหินกว้างใหญ่ที่กลายเป็นสุสานซากฟอสซิลหอยอายุราว 40 ล้านปีจากการคำนวนอายุทางธรณีวิทยา เดิมบริเวณนี้เป็นหนองน้ำจืดขนาดใหญ่ มีหอยอาศัยอยู่จำนวนมาก โดยเฉพาะหอยขมที่มีขนาดราว 2 เซนติเมตร ครั้นเกิดการเปลี่ยนแปลงบนพื้นผิวโลก น้ำทะเลไหลเข้ามาท่วมหนองน้ำจนหมด ธาตุหินปูนในน้ำทะเลได้จับตัวเปลือกหอยใต้น้ำจนเป็นเนื้อเดียวกัน แล้วกลายเป็นแผ่นหินแข็งที่เรียกว่า Shelly Limestone หนาประมาณ 40 เซนติเมตร เมื่อแผ่นดินถูกยกตัวขึ้นสูง ซากฟอสซิลเหล่านี้จึงปรากฏให้เห็น ที่ตั้ง : อยู่บริเวณชายทะเลบ้านแหลมโพธิ์ ห่างจากตัวเมืองประมาณ 15 กิโลเมตร การเดินทาง : ใช้เส้นทางไปหาดนพรัตน์ธารา เมื่อถึงบ้านไสไทย ใช้เส้นทางหมายเลข 4204 จะมีป้ายบอกทางไปสุสานหอย

# data[].attributes.location_name
ชุมชนท่องเที่ยวบ้านเกาะกลาง, หมู่ 1, ตำบล คลองประสงค์ อำเภอเมือง, กระบี่

# data[].attributes.attachment_caption
แหล่งที่มาของข้อมูล : ศูนย์บริการข่าวสารท่องเที่ยว ททท. / ททท. สำนักงานกระบี่ / ครูชาโด้

# data[].attributes.headline
7️⃣ : "ชุมชนท่องเที่ยว" บ้านเกาะกลาง

# data[].attributes.subject
7️⃣ : "ชุมชนท่องเที่ยว" บ้านเกาะกลาง

# data[].attributes.body
ชุมชนเกาะกลาง

เป็นเกาะเล็ก ๆ กลางแม่น้ำกระบี่ ล้อมรอบด้วยป่าชายเลน

ในบริเวณ ปากแม่น้ำที่มีความอุดมสมบูรณ์ เต็มไปด้วยเสน่ห์ของวิถีชุมชนที่เรียบง่าย และยังคงรักษาเอกลักษณ์ท้องถิ่นไว้อย่างดี ชาวบ้านบนเกาะเป็นชาวมุสลิม

กิจกรรมท่องเที่ยวบนเกาะกลาง เช่น เที่ยวชมบรรยากาศและวิถีชีวิตชาวบ้านรอบเกาะ (ทั้งการเดินเที่ยว ปั่นจักรยาน เช่าจักรยานยนต์ขี่เที่ยว หรือ ใช้บริกาารสามล้อพ่วงข้างนำเที่ยว) ชมการสาธิตจากกลุ่มอาชีพต่าง ๆ เช่น เกษตรอินทรีย์ การทำนาข้าวสังข์หยด กลุ่มสาธิตการทำเรือหัวโทงจำลอง กลุ่มการทำผ้าบาติก เป็นต้น บนเกาะมีที่พัก ทั้งรีสอร์ตและโฮมสเตย์ ทั้งยังมีร้านอาหารทะเลพื้นบ้านสด ๆ ราคาไม่แพงให้บริการ นักท่องเที่ยวสามารถนั่งเรือข้ามมาเที่ยวได้ในแบบทั้งเช้าไปเย็นกลับและแบบค้างคืน

# data[].attributes.location_name
ผ้ามัดย้อมสีธรรมชาติบ้านคลองประสงค์ ตำบล คลองประสงค์ อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : “ตลาดปันรักษ์ บ้านเกาะกลาง กระบี่: ชุมชนต้นแบบ BCG Model” / ครูชาโด้

# data[].attributes.headline
8️⃣ : "ผ้ามัดย้อม" สีธรรมชาติบ้านคลองประสงค์ 

# data[].attributes.subject
8️⃣ : "ผ้ามัดย้อม" สีธรรมชาติบ้านคลองประสงค์ 

# data[].attributes.body
ผ้ามัดย้อมสีธรรมชาติในต.คลองประสงค์ เป็นศิลปะชุมชนที่ผสานภูมิปัญญา วิถีชีวิต และการอนุรักษ์วัฒนธรรมท้องถิ่น มีกระบวนการทำที่เรียนรู้ได้ทั้งทฤษฎีและปฏิบัติ ผลิตภัณฑ์เหล่านี้นอกจากความสวยงาม ยังมีมูลค่าทางเศรษฐกิจและสร้างรายได้แก่ชุมชน

วัตถุดิบจากธรรมชาติ

ชาวบ้านใช้วัตถุดิบจากพืชในพื้นที่ ได้แก่ เปลือกไม้แสม, เปลือกไม้โกงกาง, ใบหูกวาง, ใบสาบเสือ, ขมิ้น เป็นต้น Krabi Local+2มติชนออนไลน์+2มติชนออนไลน์+2 เมื่อผ่านกระบวนการต้มหรือแช่ผ้าด้วยสีธรรมชาติ จะได้เฉดสีแตกต่าง เช่น น้ำตาล แดง น้ำตาลอมแดง เหลือง และเขียวหม่น ตามแต่สารสีจากวัสดุนั้นๆ

3. ขั้นตอนการทำผ้ามัดย้อม

1. ซักฟอกผ้าฝ้ายสีขาวให้สะอาด

2. มัด ใช้ยางรัดหรือมัดพับผ้าเพื่อสร้างลวดลาย

3. ต้มผ้าลงในหม้อสีธรรมชาติ จนสีซึมทั่ว

4. ล้างผ้าแล้วจึงปลดมัด ลวดลายจะเผยออกมาอย่างสวยงาม Crafty Chica Facebook+4เกาะกลางท่องเที่ยว+4AnyFlip+4

สีติดทนนานและไม่ก่อให้เกิดอันตรายต่อสิ่งแวดล้อม ต่างจากการใช้สีสังเคราะห์ และผู้มาเยือนสามารถทดลองกระบวนการจริงได้เอง

# data[].attributes.location_name
วัดแก้วโกรวาราม ตำบล ไสไทย อำเภอเมืองกระบี่ กระบี่

# data[].attributes.headline
9️⃣ : "วัดแก้วโกรวาราม"  กระบี่

# data[].attributes.subject
9️⃣ : "วัดแก้วโกรวาราม"  กระบี่

# data[].attributes.body
เป็นพระอารามหลวง ชั้นตรีชนิดสามัญ และเป็นวัดประจำจังหวัดกระบี่ ซึ่งวัดนี้สร้างเมื่อ พ.ศ.๒๔๔๓ โดยมีเนื้อที่ประมาณ 220 ไร่ ตั้งอยู่ที่ใจกลางเมืองจังหวัดกระบี่ ทางเข้าของวัดอยู่ฝั่งถนนมหาราช (เยื้องห้างโวค และสี่แยกมนุษยโบราณ) ซึ่งนอกจากว่าวัดนี้จะตั้งอยู่ใจกลางเมืองแล้ว นอกจากนี้วัดนี้ยังเป็นศูนย์กลางพระพุทธศาสนาและศูนย์กลางการศึกษาพระปริยัติธรรมของคณะสงฆ์จังหวัดกระบี่ มาตั้งแต่พุทธศักราช 2455 จนถึงปัจจุบัน อีกทั้งยังเป็นสถานที่เรียนรู้และจัดกิจกรรมทางพระพุทธศาสนาของจังหวัดกระบี่และที่สำคัญ วัดแห่งนี้เนื่องในวโรกาสที่พระบาทสมเด็จพระเจ้าอยู่หัวพระชนม์มายุครบ 6 รอบ และได้มีการถวายผ้าพระกฐินพระราชทานเป็นประจำทุกปี

ลักษณะภายนอกของวัดแก้วโกรวาราม ถือได้ว่าเป็นสถาปัตยกรรมศาสนา ที่มีการสร้างใหม่และออกแบบได้อย่างสวยงามมากโดยเฉพาะพระอุโบสถสีขาวหลังใหญ่ โดยพระอุโบสถหลังดังกล่าวจะตั้งอยู่บนเนินดิน ทางเดินขึ้นบันไดเป็นลานเรียบๆ ก่อนที่จะขึ้นบันไดช่วงสุดท้ายที่เริ่มจะเพิ่มระดับความชันตามสภาพภูมิประเทศ ภาพที่เห็นในตอนนี้เป็นภาพที่สวยงามมากครับ เสาโคมไฟรอบทางเดินก็สวยลงตัวกับแบบของอุโบสถ หากพูดถึงเฉพาะบันไดก่อนเข้าชมในอุโบสถแล้ว ที่นี้จะมีการแบ่งบันไดเป็น 3 ช่วง ซึ่งแต่ช่วงก็จะเป็นบันไดลวดลายพญานาค เต็มไปด้วยความสวยงามและมีรายละเอียดของงานที่ละเอียดอ่อนมากเลย

ส่วนภายในของพระอุโบสถ เมื่อเข้ามาก็จะพบพระประธานองค์ใหญ่ ส่วนด้านฝาผนังก็จะมีจิตรกรรมฝาผนังที่สวยงามมาก ภาพจิตรกรรมฝาผนังรอบด้าน ประกอบไปด้วยภาพสำคัญ ๆ ดังนี้ พระแม่ธรณีบีบมวยผม, พระศาสดาประสูติ, พระโพธิสัตว์ประทับเสวยรมย์ อยู่บนสวรรค์ชั้นดุสิต ก่อนเสด็จลงมาเป็นพระพุทธเจ้า

# data[].attributes.location_name
ถ้ำพระนาง ตำบล อ่าวนาง อำเภอเมืองกระบี่ กระบี่

# data[].attributes.attachment_caption
แหล่งที่มาของข้อมูล : กรมอุทยานแห่งชาติ สัตว์ป่า และพันธุ์พืช/อุทยานแห่งชาติหาดนพรัตน์ธารา–หมู่เกาะพีพี/การท่องเที่ยวแห่งประเทศไทย/ครูชาโด้

# data[].attributes.headline
🔟 : แหล่งศรัทธา "ถ้ำพระนาง"  กระบี่

# data[].attributes.subject
🔟 : แหล่งศรัทธา "ถ้ำพระนาง"  กระบี่

# data[].attributes.body
📍ถ้ำพระนาง จังหวัดกระบี่

ถ้ำพระนาง เป็นสถานที่ท่องเที่ยวและแหล่งศักดิ์สิทธิ์ทางจิตใจที่ตั้งอยู่ทางตอนใต้ของ หาดไร่เลย์ ตำบลอ่าวนาง อำเภอเมืองกระบี่ จังหวัดกระบี่ ประเทศไทย โดยตั้งอยู่ในบริเวณของ อุทยานแห่งชาติหาดนพรัตน์ธารา–หมู่เกาะพีพี มีลักษณะเป็นถ้ำริมทะเล ที่มีความสวยงามทั้งทางธรรมชาติและทางวัฒนธรรม

ความเชื่อและตำนาน

ถ้ำพระนางเป็นแหล่งศรัทธาของชาวเรือในท้องถิ่น โดยมีการตั้งศาลและเครื่องสักการะบูชา "พระนาง" ซึ่งเชื่อว่าเป็น เทพธิดาแห่งท้องทะเล หรือ เจ้าแม่ทะเล ที่คอยปกปักรักษาให้เดินเรือปลอดภัย

ตำนานเกี่ยวกับถ้ำพระนางมีหลายเรื่องเล่า เช่น

ตำนานเจ้าหญิงเมืองลังกา: เล่าว่าเจ้าหญิงจากลังกาหนีภัยสงครามทางเรือมาเกยฝั่งที่อ่าวไร่เลย์ และเสียชีวิตในถ้ำนี้ ชาวบ้านจึงตั้งศาลบูชาเพื่อรำลึกถึง

ตำนานพระนางเลือดขาว: เป็นเรื่องราวของหญิงสาวที่ถูกชายหลอกลวงให้มาอยู่ในถ้ำ และเมื่อเธอเสียชีวิต เลือดของเธอกลายเป็นหินที่อยู่ในถ้ำ

ศาสนสถานและพิธีกรรม

ภายในถ้ำพระนางมี ศาลพระนางศักดิ์สิทธิ์ ซึ่งชาวประมงและนักเดินเรือในแถบอันดามันนิยมมากราบไหว้ ก่อนออกเรือ เพื่อขอให้เดินทางปลอดภัยและได้จับปลาอย่างอุดมสมบูรณ์ นอกจากนี้ ยังมีความเชื่อว่า ขอพรเรื่องความรักหรือการมีบุตร ก็จะสมหวัง

สิ่งที่เห็นเด่นชัดคือ ไม้แกะสลักรูปอวัยวะเพศชาย (ศิวลึงค์) จำนวนมาก ซึ่งถูกนำมาถวายเพื่อขอพรด้านความอุดมสมบูรณ์

ความสำคัญทางธรรมชาติ

ถ้ำพระนางตั้งอยู่ริมทะเล มองเห็นวิวหน้าผาหินปูนและน้ำทะเลใสสวยงาม

เป็นที่นิยมของนักปีนหน้าผาจากทั่วโลก

เป็นส่วนหนึ่งของการท่องเที่ยวเชิงอนุรักษ์ในจังหวัดกระบี่